recursal/SuperWikiNEXT-32B huggingface dataset:
Samsung Galaxy
**Phablet**,  gabungan kata *phone* dan *tablet*) adalah kelas telefon pintar yang mempunyai saiz skrin antara 5 dan 8 inci dan direka untuk menggabungkan atau melengkapi fungsi telefon pintar dan  tablet.

Pada Januari 2013,  IHS melaporkan bahawa 25.6 juta phablet terjual tahun 2012 dan menganggarkan jumlah tersebut akan naik hingga 60.4 juta unit pada tahun 2013, dan 146 juta pada 2016.  Dalam analisis tahun 2013, Engadget melihat adanya penurunan harga skrin, peningkatan kecekapan tenaga skrin, peningkatan daya bateri dan perubahan nilai multimedia yang merupakan faktor utama dalam populariti phablet. 

Meski lebih besar daripada telefon pintar, phablet cenderung lebih kecil dan nipis daripada tablet, sehingga mudah dibawa atau merangkul pengguna. Phablet biasanya dimanfaatkan untuk akses web mobile dan multimedia, termasuk aktiviti yang memerlukan skrin besar. Dalam siri Samsung Galaxy Note, phablet mempunyai perisian khusus  stylus yang membolehkan adanya ciri lakaran, catatan, dan pemberian tanda.

Rujukan
-------

1. ↑   -a-phablet / "Is the Market Ready for a phablet?" Check `|url=` value (bantuan), *Forbes*, 7 February 2012, dicapai pada 2012-08-15
2. ↑  "Shipments of 'phablets,' or large smartphones, to double in2013". Los Angeles Times. Diarkibkan daripada yang asal pada 2013-01-17. Dicapai pada 18 January 2013.
3. ↑   {{cite web
   | Title = The Rise of the Ever-Expanding Smartphone Screen
   | Publisher = Engadget, Distro Issue 79, p. 50, Jon Fingus
   | Url = }
4. ↑   Banerjee, Ankit (16 May 2012). "the rise of the Phablet". Android Authority. Dicapai pada 2012-08-15.
**Pekan Kabong** atau secara rasminya **Kabong** ialah pekan pentadbiran bagi Daerah Kabong di negeri Sarawak Bumi Kenyalang, Malaysia. Poskod bagi Pekan Kabong ialah 94650 Kabong. Keadaan Pekan Kabong seperti pekan koboi yang tua kerana umur pekan Kabong hampir mencecah usia lebih seratus tahun. Ia terletak berhampiran dengan Kuala Batang Krian.

Kabong ditadbirkan sepenuhnya oleh Pejabat Daerah Kabong. Kabong terletak di bawah kawasan negeri Kabong (N40); parlimen Saratok. ADUN Kabong yang terkini ialah ialah Mohd Chee Kadir. Keadaan pembangunan yang perlahan di Pekan Kabong merupakan tugas besar yang bakal dipikul oleh beliau.

Kemudahan
---------

Antara kemudahan yang disediakan di Pekan Kabong ialah Sekolah Jenis Kebangsaan (Cina) Chung Hua Kabong, Sekolah Kebangsaan Abang Leman dan Sekolah Menengah Kebangsaan Kabong. Perkidmatan penghantaran pos juga disediakan di Pejabat Pos Kabong. Kabong dihubungkan dengan jalan darat dan jalan air. Pengangkutan utama penduduk adalah menggunakan bas, van atau kenderaan persendirian. Jarak ke Saratok ialah 63 kilometer.

Pekan Kabong mempunyai tiga deretan bangunan kedai kayu. Ia tidak mempunyai bank kerana kebanyakan bangunan di Kabong terbuat daripada kayu. Di kawasan pekan ini juga tidak terdapat gerai atau tamu untuk penjaja yang berniaga kecil-kecilan; yang akan menyebabkan peniaga berniaga secara berterabur. Kawasan tempat letak kereta juga sangat terhad dan menyebabkan banyak kereta diparkir sembarangan di tepi jalan raya.

Kesihatan
---------

Pekan Kabong mempunyai sebuah klinik kesihatan kerajaan, Klinik Kesihatan Kabong. Pusat Pemberian Vaksin COVID-19 (PPV) di Kabong terletak Dewan Balai Polis Kabong yang sudah beroperasi sejak 14 Jun 2021.

Lihat juga
----------

* Daerah Kabong

Rujukan
-------

1. ↑  M. Mohizah, S. Julia and W. K. Soh (2006). *A Sarawak Gazetteer* [*Gazetir Sarawak*] (PDF). Jabatan Hutan Sarawak dan Institut Penyelidikan Perhutanan Malaysia. ISBN 983-2181-86-0. OCLC 85818866. Diarkibkan daripada yang asal (PDF) pada 27 Julai 2011. Dicapai pada 18 Mei 2021.
2. ↑  "Kabong, Sarawak". *postcode.my*. Dicapai pada 1 Januari 2021.
3. 1 2 3 4  Kay Urana (3 April 2016). "Pekan koboi tua Kabong menagih janji, dan kehausan pembangunan daripada bakal YB". *sarawakvoice.com*. Sarawak Voice. Diarkibkan daripada yang asal pada 2021-07-15. Dicapai pada 4 April 2016.
4. ↑  Adibasuf (23 Januari 2020). "Mohd Chee Kadir Terus Aktif Majukan Kawasan di DUN Kabong". *sarawaknewsnetwork.com*. Sarawak News Network (SNN). Diarkibkan daripada yang asal pada 2021-07-15. Dicapai pada 15 Julai 2021.
5. ↑  "Daerah Kecil Kabong". *sarawak.com.my*. Rangkaian Khidmat Awam Negeri Sarawak. Diarkibkan daripada yang asal pada 2009-06-06. Dicapai pada 12 Julai 2005.
6. ↑  "PPV Dewan Balai Polis Kabong beroperasi Isnin ini". *utusanborneo.com.my*. Utusan Borneo Sarawak. 12 Jun 2021. Diarkibkan daripada yang asal pada 2021-07-15. Dicapai pada 2021-07-15.

Pautan luar
-----------

* Pejabat Daerah Kabong. Dicapai pada 1 Januari 2021.
***Penunggu Gunung Raya*** ialah sebuah siri TV seram terbitan Filmscape yang disiarkan di TV3 menerusi Slot Seram (Khamis, 9.30 malam).

Am
--

Berlatarbelakangkan sebuah kampung yang bernama Gunung Raya, drama bersiri seram ini mengisahkan sebuah mimpi misteri yang sering menghantui empat individu, Azam, Intan, Mas dan Omar yang sebenarnya terikat dengan kisah silam masing-masing. Akhirnya, mereka berempat yang sudah lama terpisah ini pulang ke Kampung Gunung Raya kerana diselubungi mimpi-mimpi aneh. Ketika masih kanak-kanak, mereka berempat selalu dibuli oleh anak ketua kampung, Dayak (Atta Imran). Suatu hari, mereka memperdayakan Dayak ke perigi berhantu yang terletak di tengah hutan. Dayak terjatuh dan mati.

Tanpa diketahui, darah Dayak telah membebaskan iblis iaitu Penunggu Gunung Raya yang dikurung dalam peti kuno di bawah perigi. Atas tunjuk ajar Lebai Awang (Rahhim Omar), mereka berjaya menumpaskan iblis tersebut. Namun, hasil daripada kejadian tersebut telah menyebabkan mereka hilang ingatan dan dihantar ke bandar bagi memulakan kehidupan baru.

Namun, Tok Sumun (Rosli Sako) berasa sangsi akan kematian anaknya dan mahu menuntut bela. Maka, Tok Sumun telah menyeru kepada Penunggu Gunung Raya untuk terus mengganggu pembunuh anaknya. Setelah sekian lama, Azam, Intan, Mas dan Omar kini merasakan nyawa mereka terancam selain diburu rasa ketakutan atas dosa yang dilakukan. Segala misteri dan rahsia asal usul mereka bakal terungkai.

Pelakon
-------

* Zizan Nin sebagai Azam, seorang penulis novel seram yang terkenal tetapi kehidupannya kusut akibat sering diganggu oleh jelmaan bekas teman wanita yang telah membunuh diri.
* Emelda Rosmila sebagai Intan, seorang janda muda yang baru kematian suami akibat dibunuh dan dirundung resah gelisah kerana merasakan kandungannya bukan anak manusia.
* Fouziah Gous sebagai Mas, bekas perempuan simpanan yang diselubungi rasa bersalah dan ketakutan setelah membunuh kekasih sendiri walaupun hidup mewah bersamanya.
* Sahee D. sebagai Omar, seorang pemaju hartanah yang hanya mementingkan keuntungan dan sanggup membuat apa sahaja untuk mencari kekayaan, tetapi terpaksa berdepan dengan pelbagai masalah sejak cuba menerokai Kampung Gunung Raya.

Pautan luar
-----------

* Catch-Up TV *Seram: Penunggu Gunung Raya* di TV3
* Video Sebalik Tabir *Penunggu Gunung Raya* di TV3

| TV3: Seram, Khamis, 9.30 malam |
| --- |
| Sebelumnya | *Penunggu Gunung Raya* | Berikutnya |
| *Jangan Tegur... Lagi* | *Roh Kembali...* |
Penukargantian nukleofilik.
Dalam kimia organik dan tak organik, **penukargantian nukleofilik** (Jawi: **ڤنوکرݢنتين نوکليوفيليق**) merupakan kelas tindak balas yang asas di mana suatu elektron yang kaya dengan nukleofil secara terpilih diikat dengan atau menyerang cas positif atau separa positif suatu atom atau sekumpulan atom untuk menggantikan kumpulan keluar. Atom positif atau separa positif itu merujuk kepada elektrofil. Keseluruhan entiti molekul di mana elektrofil dan kumpulan keluar merupakan bahagian yang dipanggil substrat.

Bentuk paling umum untuk tindak balas mungkin diberikan seperti berikut:

Nuc**:** + R-LG → R-Nuc + LG**:**
Pasangan elektron (**:**) daripada nukleofil (Nuc) menyerang substrat (R-LG) untuk membentuk ikatan baru, sementara kumpulan keluar (LG) ditolak dengan pasangan elektron. Hasil utama dalam kes ini adalah R-Nuc. Nukleofil mungkin secara elektriknya neutral atau bercas negatif, manakala substrat secara lazimnya neutral atau bercas positif.

Contoh penukargantian nukleofilik ialah hidrolisis bagi suatu alkil bromida, R-Br, di bawah syarat asas, di mana nukleofil yang "menyerang" merupakan OH− dan kumpulan keluar ialah Br−.

R-Br + OH− → R-OH + Br−
Tindak balas penukargantian nukleofilik adalah biasa dalam kimia organik dan ia boleh dikategorikan secara meluas sebagai tempat pengambilan karbon alifatik ditepukan atau (jarang) aromatik atau pusat karbon tidak ditepukan yang lain.

Rujukan
-------

1. ↑  J. March, *Advanced Organic Chemistry*, edisi ke-4, Wiley, New York, 1992.
2. ↑  R. A. Rossi, R. H. de Rossi, *Aromatic Substitution by the SRN1 Mechanism*, ACS Monograph Series No. 178, Persatuan Kimia Amerika, 1983. [ISBN 0-8412-0648-1].
3. ↑  L. G. Wade, *Organic Chemistry*, edisi ke-5, Prentice Hall, Upper Saddle River, New Jersey, 2003.
**Penulisan permainan video** ialah bidang karya yang melibatkan penulisan skrip dan naratif bagi permainan video. Sama seperti penulisan skrin, bidang ini lazimnya merupakan bidang kerjaya bebas. Penulisan penceritaan permainan video merangkumi banyak perbezaan daripada penceritaan filem oleh kerana sifat kebanyakan permainan video yang interaktif serta tak linear, dan keperluan untuk bekerjasama rapat dengan para pereka permainan video dan pelakon suara. Terdapat banyak jenis teks dalam permainan video berbanding dengan bidang filem, termasuk teks bertulis, bahasa asing atau bahasa buatan, dan maklumat berdasarkan situasi. Kadangkala, terutamanya dalam pembanguna permainan gred tinggi, sekumpulan penulis akan diminta dalam pembangunan permainan, dan dibahagikan dengan peranan yang berbeza.

Lihat juga
----------

* Novel visual

Rujukan
-------

1. 1 2  Gaider, David (August 15, 2016). "Do you want to write video games? 28 An industry veteran explains the difficulty in getting the position everyone wants". Polygon. Diarkibkan daripada yang asal pada April 26, 2017. Dicapai pada March 31, 2018.

|  |  |
| --- | --- |
| Ikon tunas | Rencana berkaitan pekerjaan atau kerjaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Sebuah salinan Hunminjeongeum. Ia ditulis dari kanan ke kiri.
Dinasti Song karya sarjana Su shi,  *Han Shik Chup*  (寒食 帖). Ia boleh dibaca dari kanan ke kiri.
Kebanyakan skrip Asia Timur ditulis secara **mendatar** dan **menegak**.

Sejarah
-------

Dokumen di sekitar dunia mempunyai banyak cara menulis. Tetapi terdapat dua cara penulisan: menulis secara mendatar (횡서, 橫書) atau menegak (종서縱書). Terdapat dua jenis penulisan mendatar. Satu jenis boleh dibaca dari kiri ke kanan (좌횡서, 左橫書); yang lain dibaca dari kanan ke kiri (우횡서, 右橫書). Terdapat dua jenis penulisan menegak juga: dari kiri ke kanan (좌정서, 左縱書) atau dari kanan ke kiri (우정서, 右縱書). Secara tradisinya, negara-negara di Sinosfera (seperti Korea, China, Jepun atau Vietnam) menulis secara menegak dari kanan ke kiri. Apabila perlu menulis secara mendatar, mereka menulis secara mendatar dari kanan ke kiri. Apabila budaya Barat mula mempengaruhi mereka, mereka mula menulis secara mendatar dari kiri ke kanan, yang kini digunakan secara meluas. Hari ini, huruf yang boleh ditulis secara mendatar dan menegak tidak lazim.

Kebanyakan bahasa Barat ditulis secara mendatar dari kiri ke kanan, tetapi Arab dan Ibrani ditulis secara mendatar dari kanan ke kiri. huruf Mongol ditulis secara mendatar dari kiri ke kanan.

Lama dahulu, orang menggunakan hieroglif. Hieroglif adalah huruf yang sangat fleksibel. Mereka sering ditulis dari kiri ke kanan dalam baris pertama, dan kemudian ke kiri ke baris kedua, dan sebagainya. Ini dipanggil boustrofedon.

Rujukan
-------

* [屋名池誠 *横書き登場－日本語表記の近代－*] Error: {{Lang}}: teks mempunyai penanda italik (bantuan) ISBN 4004308631
* [紀田順一郎 *日本語大博物*] Error: {{Lang}}: teks mempunyai penanda italik (bantuan) ISBN 4883090469

Pautan luar
-----------

* "UTN #22: Robust Vertical Text Layout". *unicode.org*. Dicapai pada 12 Jun 2010.
* "�@돘룕궖댷뛱궸뵼궎빾돸궸궰궋궲". *shosha.kokugo.juen.ac.jp* (dalam bahasa Japanese). Dicapai pada 12 Jun 2010. replacement character in `|title=` at position 1 (bantuan)CS1 maint: unrecognized language (link)

|  |  |
| --- | --- |
| Ikon tunas | Rencana linguistik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Permainan atau sukan bola** ialah sebarang permainan yang dimainkan dengan bola atau sebarang objek lain yang sesuai boleh dianggap sebagai suatu bola. Bentuknya tidak berperanan dalam definisi, tetapi hanya bergantung pada kesesuaian dalam permainan masing-masing: sebuah bolah boleh berbentuk bulat atau bujur, berbentuk cakera atau cincin, dilengkapi dengan pegangan atau bulu, berlubang, dengan bahan bergerak, berlubang atau padat.

Sukan bola biasanya dimainkan antara dua pihak (perseorangan, beregu atau pasukan) dengan bola yang hanya diganti sebaik sahaja tidak dapat digunakan atau kalah. Bola digerakkan dengan tangan, kaki atau tongkat. Namun, ada juga permainan di mana beberapa objek sfera digunakan, walaupun tidak pada masa yang sama. Banyak permainan bola dan bola dipertandingkan dalam liga, dan dipertandingkan sehingga tahap antarabangsa. Sebilangan sukan sebegini dipertandingkan dalam Sukan Olimpik.

Pautan luar
-----------

* Takrifan kamus *permainan bola* di Wikikamus

|  |  |
| --- | --- |
| Ikon tunas | Rencana berkenaan sukan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| Kawalan kewibawaan Sunting ini di Wikidata |
| --- |
| Perpustakaan negara | 
* Jepun
* Republik Czech

 |
| Lain-lain | 
* Arkib Negara (A.S.)

 |
**Pengawal lalu lintas udara** merupakan pekerjaan yang bertugas mempercepat dan memastikan aliran lalu lintas udara yang selamat dan teratur dalam sistem kawalan lalu lintas udara sedunia. Jawatan pengawal lalu lintas udara memerlukan kemahiran yang amat khusus. Pengawal menetapkan peraturan yang menetapkan jarak minima yang mesti dijaga sesama pesawat dalam kawasan bidang kuasanya, serta mengalihkan semua pesawat dengan selamat dan cekap melalui sektor ruang udara yang ditugaskan kepadanya. Oleh sebab pengawal ini memikul tanggungjawab yang amat besar ketika bertugas, maka profesion ini dianggap sebagai antara pekerjaan yang paling sukar di seluruh dunia, dan boleh mendatangkan tekanan hebat mengikut pelbagai faktor (kelengkapan, tatarajah, cuaca, volum lalu lintas, faktor manusia, dsb.). Atas alasan ini, ramai pengawal yang mengejar faedah gaji tinggi, rasa cinta kepada bidang penerbangan dan persaraan awal.

Lihat juga
----------

* Keselamatan udara
* Perancangan penerbangan

Rujukan
-------

1. ↑

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pengawal lalu lintas udara*** |
Lombong tembaga di Sabah.
**Perlombongan** ialah salah satu industri utama di Malaysia. Malaysia menghasilkan agregat, bauksit, tanah liat, arang batu, tembaga, feldspar, emas, batu kelikir, ilmenit, bijih besi, kaolin, batu kapur, mika, monazit, pasir, pasir silika, struverit dan timah.

Sejarah
-------

Perlombongan timah di Perak sekitar tahun 1910.
Perlombongan timah merupakan salah satu jenis perlombongan terawal yang beroperasi di Malaysia, bermula pada tahun 1820-an di Perak dan pada tahun 1824 di Selangor. Pembangunan industri perlombongan di Malaysia menarik banyak pendatang Cina yang datang ke negeri ini pada abad ke-18 dan ke-19 untuk bekerja dan membangunkan bidang lombong.

Kerajaan
--------

Kementerian Air, Tanah dan Sumber Asli
Aktiviti yang berkaitan dengan perlombongan di Malaysia dikawal oleh Kementerian Air, Tanah dan Sumber Asli. Menteri Air, Minyak dan Alam Sekitar kini ialah Xavier Jayakumar Arulanandam dari Pakatan Harapan-PKR.

Ekonomi
-------

Pengembangan perlombongan bijih timah bermula pada tahun 1870an. Sehingga tahun 2003, industri mineral menyumbang kepada 7% daripada KDNK Malaysia. Jumlah nilai eksport ialah RM143 juta (mineral), RM25 juta (bijih mineral metalik dan pekat), MYR93.5 juta (mineral bukan logam). Terdapat 70 syarikat perlombongan yang beroperasi di seluruh negara yang menggunakan 3,249 pekerja.

Pemulihan alam sekitar
----------------------

Bekas lombong yang telah diubah menjadi taman tasik di Perak.
Kerajaan Malaysia telah memulakan penyelidikan untuk pembangunan pertanian dan akuakultur di bekas tanah perlombongan. Beberapa kawasan yang dipulihkan daripada aktiviti perlombongan juga telah diubah menjadi rumah awam atau tarikan pelancong, seperti: 

* MINES Wellness City
* Sunway Lagoon
* Taman Tasik Taiping
* Taman Tasik Titiwangsa
* Bukit Merah Laketown Resort

Pelancongan
-----------

Muzium Petroleum di Sarawak.
Pelancongan berkaitan perlombongan di Malaysia ialah: 

* Muzium Chimney
* Muzium Geologi
* Muzium Palong Tin
* Muzium Petroleum
* Tanjung Tualang Tin Dredge No. 5

Lihat juga
----------

* Ekonomi Malaysia

Rujukan
-------

1. ↑  "Mining in Malaysia - Overview". MBendi. 10 October 2016. Diarkibkan daripada yang asal pada 2006-05-09. Dicapai pada 1 November 2016.
2. ↑  "TED Case Studies: Tin Mining In Malaysia - Present And Future". American University Washington, DC. Diarkibkan daripada yang asal pada 30 November 2016. Dicapai pada 1 November 2016. Unknown parameter `|deadurl=` ignored (bantuan)
3. ↑  "Overseas Chinese in Malaysia". Chinatownology. Dicapai pada 1 November 2016.
4. ↑  "Mining in Malaysia - Overview". MBendi. 10 October 2016. Diarkibkan daripada yang asal pada 2006-05-09. Dicapai pada 1 November 2016.
5. ↑  Newsbreak (8 November 2008). "Malaysia's ex-mines: Turning wastelands into wonders". Rappler. Dicapai pada 27 February 2017.
Dalam sains komputer, **pengaturcaraan penyata** (bahasa Inggeris: *declarative programming*) ialah paradigma pengturcaraan yang mengungkapkan logik penghitungan tanpa memerihalkan aliran kawalannya. Kebanyakan bahasa pengaturcaraan mengamalkan gaya ini supaya kesan sampingan dikurangkan atau dilenyapkan dengan memberitahu atur cara *apa* yang perlu sempurnakan, bukan memberitahu *bagaimana* menyempurnakannya. Ini berlawanan dengan pengaturcaraan imperatif di mana setiap langkah-langkah algoritma dinyatakan dengan jelas.

Pengaturcaraan penyata selalunya menganggap atur cara sebagai teori suatu logik formal, manakala penghitungan sebagai kesimpulan dalam ruang logik itu. Paradigma ini telah menjadi tumpuan kerana ia mungkin dapat meringkaskan penulisan atur cara selari.

Bahasa penyata yang biasa termasuklah unkapan nalar, pengaturcaraan logik, dan pengaturcaraan kefungsian.

Rujukan
-------

1. ↑  Lloyd, J.W. *Practical Advantages of Declarative Programming*
2. ↑  *Declarative language* dalam The Free On-line Dictionary of Computing, Editor Denis Howe.
3. ↑

Pautan luar
-----------

* Imperative vs declarative Diarkibkan 2013-08-17 di Wayback Machine – penerangan beserta contoh tentang beza antara pengaturcaraan imperatif dan penyata.
Peta jejak pemain di permainan berdasarkan lokasi
Sebuah **permainan berdasarkan lokasi** (atau **permainan lokasi diaktifkan**) ialah jenis permainan merata yang mana cara bermain berkembang dan berlanjut melalui kedudukan seorang pemain. Oleh itu, permainan berasaskan lokasi perlu menyediakan beberapa mekanisme untuk membolehkan pemain untuk melaporkan lokasi mereka, kerap kali cara ini adalah melalui beberapa jenis teknologi penyetempatan, contohnya dengan menggunakan kedudukan satelit melalui GPS. "Permainan Bandar" atau "permainan jalan" biasanya pelbagai pemain berasaskan lokasi permainan dimainkan di jalan-jalan bandar dan membina persekitaran bandar. Pelbagai peranti mudah alih boleh digunakan untuk bermain permainan berasaskan lokasi; permainan ini telah dirujuk sebagai "permainan mudah alih berasaskan lokasi" penggabungan permainan berasaskan lokasi dan permainan mudah alih. Contoh permainan itu termasuk BotFighters,Ingress, dan Pokémon Go.

Sesetengah permainan harus menggunakan teknologi mudah alih tertanam seperti komunikasi jarak dekat, Bluetooth, dan UWB. Prestasi teknologi yang teruk di kawasan bandar telah membawa beberapa permainan berasaskan lokasi untuk menggabungkan pemutusan sebagai aset permainan.

Lihat juga
----------

* Permainan Realiti Alternatif
* Pertembungan (permainan)
* Perkhidmatan berasaskan lokasi
* Pengkomputeran sentien
* Pengkomputeran merata
* mscape, permainan platform berasaskan lokasi.
* fAR-Play, permainan platform berasaskan lokasi.
* QONQR, yang berasaskan lokasi permainan strategi
* Permainan transrealiti
* Permainan merata
* Permainan realiti bercampur

Rujukan
-------

Pautan luar
-----------

* Bullerdiek, Sönke: Design and Evaluation of Pervasive Games, Thesis (de) 2006 Diarkibkan 2016-03-04 di Wayback Machine
* Gamers turn cities into a battleground - artikel mengenai permainan bandar daripada New Scientist
* Dreher, Thomas: Pervasive Games: Interfaces, Strategies and Moves
* Encyclopedia of Location-Based Games Diarkibkan 2016-08-20 di Wayback Machine - senarai (kebanyakannya) permainan GPS dan komen pendek
**Pemilihan presiden Amerika Syarikat tahun 1860** ialah pemilihan ke-19 dalam pemilihan yang dilakukan setiap empat tahun. Pemilihan diadakan pada hari Selasa 6 November 1860 dan bertindak sebagi pemdorong kepada tercetusnya Perang Saudara Amerika Syarikat. Amerika Syarikat telah berpecah semenjak tahun 1850-an berkisar tentang persoalan pengembangan perhambaan dan hak pemilik hamba abdi. Pada tahun 1860, isu-isu ini menyebabkan Parti Demokratik Amerika Syarikat kepada puak Utara dan Selatan dan sebuah parti baharu, Parti Kesatuan Perlembagaan muncul. Berhadapan dengan perpecahan pembangkang, Parti Republikan yang berpengaruh kuat di Utara, mendapat majoriti undi, dan melatakkan Abraham Lincoln di dalam Rumah Putih dengan hampir tiada sokongan dari Selatan.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Pilihan Raya Tempatan, Negeri Sembilan 1958** ialah Pilihan raya tempatan, Negeri Sembilan yang keenam yang diadakan di Negeri Sembilan. Jumlah majlis tempatan yang dipertandingkan ialah 2 majlis tempatan iaitu Perbandaran Seremban dan Bandaran Kuala Pilah. Hari penamaan calon dan pengundian bagi kedua-duanya adalah berbeza-beza.

Pilihan raya Majlis Perbandaran Seremban
----------------------------------------

Pilihan raya Majlis Perbandaran Seremban diadakan pada 6 Disember 1958, manakala hari penamaan calon adalah pada 12 November 1958.

### Jumlah Kerusi Dipertanding

Sebanyak 4 kerusi Ahli Majlis yang dipertandingkan

Jumlah Kerusi Dipertanding| Bil. | Wad/Zon | Jumlah Kerusi Dipertanding |
| --- | --- | --- |
| 1 | Lake | 1 Ahli Majlis |
| 2 | Lobak | 1 Ahli Majlis |
| 3 | Rahang | 1 Ahli Majlis |
| 4 | Temiang | 1 Ahli Majlis |

### Senarai Calon Bertanding

Berikut merupakan senarai nama calon yang bertanding bagi merebut 4 kerusi wad/zon Perbandaran Seremban 1958

Pilihan raya tempatan Negeri Sembilan 1958 : Seremban| Bil | Wad | Menang | Parti Politik | Lawan | Parti Politik |
| --- | --- | --- | --- | --- | --- |
| 1 | Temiang | Lam Teck Choon | Perikatan | Lin Ah Chong | SF |
| 2 | Rahang | Gurnam Singh Gill | SF | Jamaludin Aji | Perikatan |
| 3 | Lake | Han Hui Fong | Perikatan | M Ramachandran | SF |
| 4 | Lobak | Ong Ah Sai | Bebas | Chiew Toh Seng | SF |
| Cheah Yin Kwee | Perikatan |

Pilihan raya Majlis Bandaran Kuala Pilah
----------------------------------------

Pilihan raya Majlis Bandaran Kuala Pilah 1958 diadakan pada 14 Jun 1958, manakala hari penamaan calon adalah pada 15 Mei 1958.

### Jumlah Kerusi Dipertanding

Sebanyak 3 kerusi Ahli Majlis yang dipertandingkan

Jumlah Kerusi Dipertanding| Bil. | Wad/Zon | Jumlah Kerusi Dipertanding |
| --- | --- | --- |
| 1 | Pekan Lama | 1 Ahli Majlis |
| 2 | Bukit Temensu | 1 Ahli Majlis |
| 3 | Kampung Dioh | 1 Ahli Majlis |

### Senarai Calon Bertanding

Berikut merupakan senarai nama calon yang bertanding bagi merebut 3 kerusi wad/zon Bandaran Kuala Pilah 1958

Pilihan raya tempatan Negeri Sembilan 1958 : Kuala Pilah| Bil | Wad | Menang | Parti Politik | Lawan | Parti Politik |
| --- | --- | --- | --- | --- | --- |
| 1 | Pekan Lama |  |  |  |  |
| 2 | Bukit Temensu |  |  |  |  |
| 3 | Kampung Dioh | Victor Ho Hong Yeow | Perikatan | Dato Abdul Jalil | Bebas |

Rujukan
-------

1. ↑  The Straits Times, 1 November 1957, Page 12
2. ↑  Berita Harian, 8 December 1958, Page 1
3. ↑  The Straits Times, 3 May 1958, Page 12
4. ↑  Berita Harian, 16 June 1958, Page 2
Washington, DC, pejabat AAAS 
**Persatuan Amerika untuk Kemajuan Sains** (**AAAS**) adalah organisasi bukan untung antarabangsa Amerika dengan tujuan yang dinyatakan untuk mempromosikan kerjasama di antara saintis, mempertahankan kebebasan saintifik, mendorong tanggungjawab saintifik, dan menyokong pendidikan ilmiah dan jangkauan sains untuk kesejahteraan seluruh umat manusia. Ia adalah masyarakat saintifik umum terbesar di dunia, dengan lebih daripada 120,000 ahli, dan merupakan penerbit jurnal sains terkenal *Science*.

Felo AAAS
---------

Majlis AAAS memilih setiap tahun, anggotanya yang dibezakan secara ilmiah, hingga ke peringkat felo (**FAAAS**). Pemilihan untuk AAAS adalah penghormatan yang diberikan oleh rakan sebaya mereka dan rakan-rakan yang terpilih disajikan dengan sijil dan pin roset. Untuk mengehadkan kesan dan toleransi gangguan seksual dalam sains, mulai 15 Oktober 2018, status Felo dapat dicabut "dalam kes salah laku ilmiah yang terbukti, pelanggaran etika profesional, atau apabila Felo pada pandangan AAAS sebaliknya tidak lebih lama mendapat status Felo."

Mesyuarat
---------

Mesyuarat rasmi AAAS dihitung berturut-turut, bermula dengan pertemuan pertama pada tahun 1848. Mesyuarat tidak diadakan pada tahun 1861-1865 semasa Perang Saudara Amerika, dan juga 1942–1943 semasa Perang Dunia II. Sejak tahun 1946, satu pertemuan telah berlaku setiap tahun, sekarang biasanya pada bulan Februari.

Anugerah dan *fellowship*
-------------------------

Setiap tahun, AAAS memberikan sejumlah penghargaan, yang kebanyakannya memfokuskan pada komunikasi sains, kewartawanan, dan jangkauan - kadang-kadang bekerjasama dengan organisasi lain. Anugerah tersebut mengiktiraf "saintis, wartawan, dan penjawat awam atas sumbangan besar terhadap sains dan pemahaman masyarakat mengenai sains."  Anugerah diberikan setiap tahun pada mesyuarat tahunan persatuan. 

AAAS juga menawarkan sejumlah program <i>fellowship</i>.

Rujukan
-------

1. ↑  "About AAAS". American Association for the Advancement of Science. Dicapai pada 27 July 2016.
2. ↑  "About – AAAS MemberCentral". *membercentral.aaas.org*. Dicapai pada 2016-06-30.
3. ↑  "General Process". *American Association for the Advancement of Science*. Dicapai pada 27 November 2018.
4. ↑  "Revocation Process". *American Association for the Advancement of Science* (dalam bahasa Inggeris). Dicapai pada 2019-01-14.
5. ↑  "AAAS Awards". *AAAS.org*. 2013-06-19. Dicapai pada 2016-06-12.
6. ↑

Pautan luar
-----------

* Tapak web rasmi
**Persatuan Asrama Belia Malaysia** ataupun *Malaysian Youth Hostel Association* (MYHA) adalah sebuah persatuan belia peringkat kebangsaan yang kini berdaftar di bawah Pendaftar Pertubuhan Belia (ROY) dan bergabung di bawah Majlis Belia Malaysia (MBM). Sebelum tahun 2010, MYHA berdaftar dengan ROS (Pendaftar Pertubuhan) sejak mula didaftarkan pada 1957.

MYHA merupakan sebuah persatuan belia yang aktivitinya menjurus kepada pelancongan dalam dan luar negara. Pelbagai aktiviti menarik diadakan oleh MYHA untuk belia-belia di Malaysia. MYHA juga mempunyai cawangan negeri-negeri seperti badan gabungan MBM yang lain. 

Konsep yang diterapkan oleh MYHA ialah segala aktiviti mestilah datangnya dari belia kepada belia. Hal ini kerana hanya belia yang tahu apa yang belia lain mahukan. MYHA juga menjadi tumpuan artis-artis dalam negara kerana kepelbagaian aktivitinya yang menarik.

Pada 27-29 Mei 2011, MYHA mencipta sejarah dengan menganjurkan *Youth Tourism Fair 2011* sempena Hari Belia Negara 2011 dengan kerjasama Kementerian Belia & Sukan dan juga Kementerian Pelancongan Malaysia. Pelbagai aktiviti menarik diadakan, di antaranya jualan pelbagai produk pelancongan, persembahan 36 jam xak lempong tanpa henti - *Malaysia Book of Records*, persembahan artis, *1 Malaysia Green 1 Malaysia Clean*, dan banyak lagi.

Alamat surat-menyurat
---------------------

Persatuan Asrama Belia Malaysia (MYHA)
No 18-2, Jalan Damai Perdana 1/8A,
Bandar Damai Perdana, 56000 Cheras,
Kuala Lumpur, Malaysia.

Lihat juga
----------

* Daftar persatuan di Malaysia

Pautan luar
-----------

* Laman rasmi MYHA
Templat:Politics of Burma

**Persatuan Belia Buddha** (bahasa Inggeris: *Young Men's Buddhist Association*code: en is deprecated  (YMBA); Bahasa Burma: ဗုဒ္ဓဘာသာ ကလျာဏယုဝအသင်းcode: my is deprecated ) merupakan sebuah pertubuhan budaya Buddha di Burma.

Sejarah
-------

YMBA ditubuhkan di Rangoon pada tahun 1906 sebagai usaha mempersekutukan kumpulan Buddha awam sejak tahun 1898 lagi, dengan pengasas utama termasuk Ba Pe, U Kin, May Oung dan Joseph Maung Gyi. Ia mencontohi Pertubuhan Belia Buddha yang ditubuhkan di Ceylon pada tahun 1898, dan dicipta untuk mengekalkan budaya Buddha di Burma menentang latar belakang dasar penjanjahan British termasuk penggabungan Burma ke dalam India.

Aktiviti
--------

Pertubuhan ini menubuhkan pelbagai sekolah. Ia merupakan salah satu daripada kunci pertubuhan dalam memulakan sentimen nasionalisme di Burma.

Rujukan
-------

1. ↑  Haruhiro Fukui (1985) *Political parties of Asia and the Pacific*, Greenwood Press, pp153–154
2. ↑  Human Rights Watch (2009) *The Resistance of the Monks: Buddhism and Activism in Burma* p12

Bacaan lanjut
-------------

* Michale W. Charney. *A History of Modern Burma*. New York: Cambridge University Press, 2009. p. 31.
* Georgetown Berkeley Center article on this organization
**Penguat kendalian** atau **Op-amp** (singkatan daripada perkataan Inggeris *Operational amplifier*) adalah peranti elektronik yang mempunyai gandaan voltan atau kebolehan menguat yang tinggi. Op-amp adalah peranti terganding terus yang boleh menerima isyarat masukan AT mahupun AU dan memproses voltan-voltan yang diterimanya untuk menghasilkan sama ada keluaran-keluaran yang linear ataupun tak-linear.

Penguat kendalian mendapat namanya daripada aplikasi awalnya iaitu mengendalikan kendalian matematik seperti penambahan, penolakan, pengamiran dan pembezaan.

Sifat-sifat op-amp
------------------

Gambarajah blok bagi penguat kendalian
Antara sifat-sifat op-amp yang berguna untuk pembinaan litar-litar elektronik tertentu adalah:

* Penolakan ragam sepunya — op-amp mempunyai kebolehan untuk menolak atau mengurangkan hingar dan dengung terutama bagi signal AU.
* Mempunyai galangan masukan yang tinggi
* Mempunyai galangan keluaran yang rendah — mampu menghantar isyarat kepada muatan yang mempunyai galangan rendah.
* Menghasilkan lebar jalur yang luas.

Lihat juga
----------

* Litar bersepadu
* Amplifier

|  |  |
| --- | --- |
| Ikon tunas | Rencana berkaitan elektronik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Persatuan Bas Amerika** (***American Bus Association*, ABA**) adalah sebuah persatuan perdagangan untuk pengendali bas dan syarikat pelancongan di Amerika Syarikat dan Kanada. Keanggotaannya terdiri daripada sekitar 1,000 buah syarikat yang mengendalikan bas atau bas pelancong, kira-kira 2,800 buah organisasi yang mewakili industri pelancongan dan pelancongan, dan beberapa ratus pembekal bas dan produk dan perkhidmatan yang berkaitan. Ibu pejabatnya berada di Washington, D.C.

Lihat juga
----------

* Charabanc
* Bas dua tingkat
* Tarikan tepi jalan
* Bas tidur
* Perkhidmatan bas pelancongan
* Pemandu pelancong
* Destinasi pelancong
* Perangkap pelancong
* Tingkah laku perjalanan

Pautan luar
-----------

* Laman web Persatuan Bas Amerika
* Statistik industri perjalanan kumpulan

Rujukan
-------

1. ↑  "American Bus Association". AllBusiness, a D&B Company. Dicapai pada 2011-01-01.
2. ↑  Grey House (2009). *Directory of Business Information Resources, 16th Edition*. Millerton, New York: Grey House Publishing. ISBN 978-1-59237-399-4.
**Libureng** merupakan sebuah desa di kecamatan Tanete Riaja, Barru, Sulawesi Selatan, Indonesia.

| * l
* b
* s
Kecamatan Tanete Riaja, Kabupaten Barru, Sulawesi Selatan |
| --- |
| Desa | Mattirowale · Harapan · Lompo Riaja · Libureng · Kading · Lompo Tengah · Lempang |

|  |  |
| --- | --- |
| Ikon tunas | Rencana kelurahan atau desa di Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s

((Staf Desa Libureng))

Kepala Desa Libureng = Syamsul Musa
Sekretaris Desa Libureng = Amiruddin Hadis 
Kaur Pemerintahan = Helmi, SE
Kaur Pembangunan = Hasnur
Kaur Umum = Suriadi

Ketua BPD = La Tuwo Bata
Ketua LKD = Muh. Hasan K

Desa Libureng Merupakan salah satu Desa yang mempunyai potensi Pertanian, Peternakan, dan merupakan desa pra sejahtera yang memiliki 5 (Lima) Dusun Yaitu :
Dusun Cempae = Made Amin
Dusun Ulo = Ismail Mahala
Dusun Panincong = Hasan
Dusun Watu = Muh. ABDU
Dusun Pacciro = Rahman

```
                                                                       By : Helmy, SE 
```
**Penglihatan warna** merupakan kebolehan suatu organisma atau mesin untuk membezakan objek berdasarkan panjang gelombang (atau frekuensi) cahaya yang dipancarkan atau dipantulkan. Sistem saraf kemudian mengesan warna dengan membandingkan gerak balas terhadap cahaya beberapa jenis penerima foto kon di dalam mata. Sel-sel kon ini peka terhadap bahagian yang berlainan dalam spektrum nampak. Julat spektrum nampak dan bilangan kon berbeza mengikut spesies. Bagi manusia, julat spektrum ini adalah di antara sekitar 380 hingga 780 nm (dari ultraunggu hingga ke inframerah), dan biasanya memiliki tiga jenis kon. 

Warna memainkan peranan penting dalam penglihatan manusia. Pengenalan sesuatu objek boleh dibuat berdasarkan warna objek tersebut. Kod-kod jalan raya misalnya banyak menggunakan warna-warna tertentu bagi memudahkan dan menjaga keselamatan pengguna jalan raya.

Penglihatan warna bagi manusia berkembang dengan baik sebaik sahaja manusia dilahirkan. Ini bermakna bayi berkebolehan membezakan warna sama seperti orang dewasa.

Masalah penglihatan warna
-------------------------

Kecacatan penglihatan warna selalunya berkait rapat dengan masalah pada sel-sel penerima retina. Kebanyakan penghidap masalah penglihatan warna tidak sedar masalah ini kerana beranggapan orang lain juga melihat warna sama sepertinya. Oleh itu, ujian penglihatan warna perlu dijalankan bagi mengenal pasti setiap individu yang mempunyai masalah rabun atau buta warna.

Masalah penglihatan warna selalunya adalah penyakit keturunan yang tidak boleh diubati, tetapi ada penyakit-penyakit tertentu yang menyebabkan berlakunya rabun warna seperti kencing manis.

### Ujian

Bagi memastikan sama ada seseorang itu benar-benar menghadapi masalah penglihatan warna, ujian-ujian tertentu boleh dijalankan.

* Ujian Ishihara – Buku ujian yang mengandungi angka simbol tertentu yang digabungkan dalam warna-warna tertentu.
* Ujian Farnworth D – 15 – Ujian penyusunan yang menglibatkan warna tertentu mengikut urutan yang ditetapkan.
* Ujian Latern – Ujian menamakan atau memadankan warna tertentu yang dilihat.
* Ujian anomaloskop

| * l
* b
* s
Mata |
| --- |
| Bahagian mata | Retina • Kornea • Iris • Pupil • Kanta • Makular • Sklera • Lekuk fovea • Titik buta • Kanta mata |
| Masalah mata | Penglihatan warna • Akhromatopsia • Pereputan makular disebabkan usia • Juling • Astigmatisme • Katarak • Kanta pembetulan • Glaukoma • Rabun • Hiperopia • Miopia • Nyktalopia • Presbiopia • Retinopati • Buta salji • Uveitis • Ambliopia |
| Kaedah pemulihan | Pembedahan strabismus • Pembedahan katarak |
| Alat bantu | Cermin mata • Kanta lekap • Braille |
**Perang Ratu Anne** merujuk kejadian di mana penduduk Acadia, Persekutuan Wabanaki dan para paderi Perancis bersatu dalam mempertahankan Acadia dan sempadannya menentang New England. Mereka melakukan beberapa serangan ke atas penempatan New England di sepanjang sempadan Kempen Pantai Timur Laut dan Serangan ke atas Deerfield yang terkenal. Sebagai tindak balas, Mejar Benjamin Church membuat ekspedisi kelima dan terakhir beliau ke Acadia. Beliau menyerbu Castine, Maine dan kemudian menyambung serangan menentang Grand Pre, Pisiquid dan Chignecto. Beberapa tahun kemudian, beliau dikalahkan dalam Pengepungan ke atas Pemaquid (1696), Kapten March juga gagal dalam mengepung ibu kota Acadia, Port Royal (1707). Pasukan British berjaya semasa Pengepungan ke atas Port Royal (1710), sementara Persekutuan Wabanaki berjaya dalam Pertempuran Bloody Creek di kawasan berdekatan pada tahun 1711 dan terus menyerang di sepanjang perbatasan Maine.

Pada tahun 1710, ibu kota Acadia Port Royal telah berjaya ditawan menghasilkan Perjanjian Utrecht pada tahun 1713. Pihak British telah melepaskan kepada Perancis sebuah pulau yang dikenali sebagai Cape Breton yang terletak di muara sungai St. Lawrence, dan memberi kebebasan untuk mengukuhkan atau membina penempatan di sana. Pihak Perancis kemudian membina sebuah kubu pertahanan di Louisbourg, Cape Breton, bagi mengawal sebarang kemaraan dari arah laut ke Quebec.

Peta Amerika Utara pada tahun 1720 yang dihasilkan oleh Perancis. Kawasan Acadie mengunjur sehingga kini di New Brunswick.
Pada 23 Jun 1713, penduduk Perancis di Nova Scotia telah diberi masa setahun untuk mengistiharkan kesetiaan kepada Britain atau meninggalkan wilayah ini. Pada masa yang sama, Perancis memberi isyarat kesediaan mereka akan kemungkinan perseteruan pada masa depan dengan mula membina kubu pertahanan Louisbourg di Île Royale, kini Pulau Cape Breton. Britian mula sedar akan kemungkinan ketidaksetiaan semasa perang oleh penduduk Acadia yang kini di bawah pemerintahan mereka. Para paderi Perancis berusaha untuk mengekalkan kesetiaan penduduk Acadia, dan mengekalkan kedudukan mereka di tanah besar Acadia.

Rujukan
-------

1. ↑  "Drake. The Border Wars of New England. pp. 264–266". Archive.org. Dicapai pada 2012-09-10.
2. ↑  See Article 12 of the Treaty of Peace and Friendship between Great Britain and France
3. ↑  Arthur G. Doughty, *The Acadian Exiles. A Chronicle of the Land of Evangeline*, Toronto, Glasgow, Brook & Company, 1916, pp. 28-46.
4. ↑  novascotia.ca: *Acadian Heartland - Records of the Deportation and Le Grand Dérangement, 1714-1768*, footnote pp.263-267
5. ↑  doucetfamily.org: "Our Acadian Heritage - Oath Of Allegiance Becomes Sticking Point With Acadians"

Pautan luar
-----------
**Pertempuran Walaja** berlaku pada bulan Mei 633 M. Pertempuran ini adalah di antara tentera Islam pimpinan Khalid ibn al-Walid dengan tentera Parsi dan tentera Arab yang bersekutu dengan Parsi pimpinan Panglima Besar Indrazaghur. Kekuatan tentera Parsi dianggarkan antara 10,000 hingga 15,000 orang dan tentera Islam ialah 18,000 orang. Dalam pertempuran ini, tentera Khalid berjaya mengalahkan tentera Parsi dengan taktik yang cukup berkesan. Taktik serangan dari arah belakang secara mengejut dari dua arah yang berlainan adalah asas kepada strategi Khalid ibn al-Walid dalam pertempuran ini. Sehari sebelum hari pertempuran, Khalid ibn al-Walid menghantar dua regu tentera berkuda seramai 2,000 orang yang diketuai oleh Busr ibn Abi Rahm dan Sa'id ibn Abi Marra untuk bersembunyi di sebalik dua bukit yang terletak beberapa batu di belakang petempatan khemah tentera Parsi. 

Dengan ini, tentera Parsi menganggap bahawa bilangan tentera berkuda Islam adalah berkurangan daripada yang disangka. Sebagai umpannya, Khalid melantik Adi ibn Hatim dan Asim ibn Amr untuk mengetuai tentera pejalan kaki bersama-sama sejumlah kecil tentera berkuda pimpinan Khalid untuk menghadapi tentera Parsi.

Pada hari pertempuran, ketika tentera Parsi yang sedang mengasak tentera Islam, Panglima Besar Khalid memberi isyarat kepada pasukan berkuda yang bersembunyi di sebalik bukit untuk membuat serangan balas. Indrazaghur terkejut dengan serangan dari arah belakang oleh dua pasukan berkuda tentera Islam pimpinan Busr dan Sa'id yang mana seterusnya menyebabkan kematian yang ramai bagi pihak tentera Parsi. Dalam pertempuran ini Indrazaghur terkorban.
Nama sebenarnya Tok Uban ialah Tok Sulaiman - yang namanya diambil sempena menjadi Danau Tok Uban, Pasir Mas, Kelantan. Tidak banyak kisah yang dapat dicatat kecuali mempunyai seorang anak bernama Dewi.[*perlu rujukan*]

Mengikut beberapa kajian, [*perlu rujukan*] Tok Sulaiman mempunyai kaitan dengan Long Sulaiman, ayahanda kepada Long Yunus. (keturunan Sultan Kelantan kini)

Ramai juga yang berpendapat[*perlu rujukan*] bahawa Tok Sulaiman dan Long Sulaiman adalah orang yang sama. 

Ini kerana Tok Sulaiman dipercayai mempunyai seorang anak perempuan bernama Dewi dan kebetulan Long Sulaiman juga mempunyai seorang puteri bernama Tuan Dewi.

Antara versi yang terkenal ialah Tok Sulaiman telah beruzlah di Bukit Panau kerana tidak mahu memerangi saudaranya dari Pujud, Pattani.

Selain itu versi rasmi Long Sulaiman - baginda dipercayai dibunuh oleh menantunya sendiri iaitu Long Deraman. Long Sulaiman adalah anakanda kepada Paduka Sri Sultan Long Bahar ibni al-Marhum Raja Daim, salah seorang Raja Dinasti Jembal dan juga dipercayai meliputi kota Jiddah (Empayar Chermin)
Laksamana Horatio Lord Nelson, potret lukisan Lemuel Francis Abbott
Pierre-Charles Villeneuve, Laksamana Tentera Laut Perancis
Federico Gravina,  Laksamana Tentera Sepanyol
**Pertempuran Trafalgar** (21 Oktober 1805) merupakan sebuah peperangan laut yang berlaku antara Tentera Laut Diraja British dan armada gabungan Tentera Laut Perancis dan Sepanyol, semasa Perang Campuran Ketiga (Ogos–Disember 1805) Perang Napoleon (1796-1815).

Dua puluh tujuh British kapal dalam barisan yang dipimpin oleh Laksamana Lord Nelson di atas kapal HMS *Victory* mengalahkan tiga puluh tiga buah kapal Perancis dan Sepanyol dalam barisan yang diketuai Laksamana Perancis Villeneuve di Lautan Atlantik dari pantai barat daya dari Sepanyol, di barat Tanjung Trafalgar, berdekatan bandar kota Los Caños de Meca. Armada Perancis-Sepanyol kehilangan dua puluh dua kapal, tanpa satu pun British kapal yang hilang. Ia merupakan pertempuran yang paling muktamad dalam perang ini - pertempuran ini telah menggagalkan rancangan Empayar Perancis mahu menjajah England.

Kemenangan yang dipegang oleh Britain merupakan bukti kehebatan kuasa laut negara tersebut semasa kurun ke-18, di mana ia juga dicapai oleh kaedah Nelson yang lari daripada taktikal laut ortodoks yang lazimnya: praktik biasa adalah untuk terlibat musuh armada dalam satu garis peperangan selari dengan musuh, untuk memudahkan isyarat dalam pertempuran dan pengunduran, dan untuk memaksimumkan bidang api dan kawasan sasaran. Nelson sebaliknya membahagikan barisan kecilnya kepada dua tiang yang diarahkan menegak lurus terhadap armada musuh, memberikan hasil yang muktamad.

Nelson meninggal dalam pertempuran tidak lama selepas akibat ditembak senapang lantak Perancis dalam pertempuran. menjadi salah satu Britain terbesar pahlawan perang. Villeneuve ditangkap bersama-sama dengan kapalnya *Bucentaure*, beliau kemudiannya menghadiri pengebumian Nelson ketika dalam tahanan bersyarat di Britain. Laksamana Federico Gravina melarikan diri dengan kapal-kapal sisa armada, beliau kemudiannya meninggal dunia beberapa bulan kemudian akibat luka yang dialaminya semasa pertempuran.

Nota
----

1. ↑  "Napoleonic Wars". *Westpoint.edu*. U.S. Army. Dicapai pada 1 July 2017.
2. ↑  Bennet, Geoffrey (2004).

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Sepanyol
* Perancis (data)
* Jerman
* Israel
* Amerika Syarikat
* Jepun
* Republik Czech

 |
**Mon Repos** ialah sebuah vila di pulau Corfu, Yunani. Ianya terletak di selatan Bandar Corfu di hutan Palaeopolis.

Sejarah
-------

Vila ini dibina sebagai kediaman musim panas untuk Pesuruhjaya Tinggi British Amerika Syarikat di Kepulauan Ionian, Frederick Adam, dan isteri keduanya (seorang Corfiot), Diamantina 'Nina' Palatino, pada tahun 1828-1831, walaupun mereka harus mengosongkan vila tidak lama kemudian pada tahun 1832 ketika Adam dihantar untuk berkhidmat di India. Vila ini jarang digunakan sebagai kediaman bagi gabenor British seterusnya. Pada tahun 1833, vila ini menempatkan sekolah seni rupa, sementara pada tahun 1834, taman via ini dibuka untuk umum. Maharani Elisabeth dari Austria bersemayam di sana pada tahun 1863. Di sini baginda jatuh cinta dengan pulau itu, di mana baginda kemudiannya mendirikan Istana Achilleion.

Selepas penyatuan dengan Yunani pada tahun 1864, vila ini diberikan kepada Raja George I dari Hellenes sebagai kediaman musim panas; baginda menamakannya semula sebagai Mon Repos (perancis untuk ″My Rest″). Keluarga kerajaan menggunakannya sebagai kediaman musim panas hingga Raja Constantine II melarikan diri dari negara itu pada tahun 1967. Vila ini kemudiannya terbengkalai, tetapi dipulihkan semula pada tahun 1990-an.

Beberapa kelahiran diraja berlaku di vila, termasuk Puteri Sophie dari Yunani dan Denmark pada 26 Jun 1914, Putera Philip, Duke of Edinburgh pada 10 Jun 1921 dan Puteri Alexia dari Yunani dan Denmark pada 10 Julai 1965.

Galeri
------

 Dalaman
 Bangunan kecil di taman

Rujukan
-------

1. ↑  Vickers, Hugo (2000). *Alice Princess Alice of Greece*. New York: Martin’s Press. p. 110. ISBN 0-312-28886-7.
2. ↑  Brandreth, Gyles (2004). *Philip and Elizabeth: Portrait of a Marriage. London: Century. ISBN 0-7126-6103-4, p. 56*.

Pautan luar
-----------

* Tapak web rasmi Edit this at Wikidata
* Kementerian Kebudayaan dan Pelancongan Hellenic - Muzium Arkeologi Palaeopolis
Thousands of gravestones are crammed into the Old Jewish Cemetery in Prague.
**Perkuburan Yahudi Lama** (Czech: *Starý židovský hřbitov*) merupakan perkuburan Yahudi terbesar di Eropah dan salah satu monumen bersejarah Yahudi terpenting di Prague. Ia telah digunakan sejak separuh pertama abad ke-15 sehingga tahun 1786. Antara tokoh Yahudi tempatan terkenal yang telah dikebumikan di sini termasuklah rabbi Jehuda Liva ben Becalel – Maharal (ca. 1526–1609), ahli perniagaan Mordecai Maisel (1528–1601), sejarahwan David Gans (ca. 1541–1613) dan rabbi David Oppenheim (1664–1736). Kini, perkuburan ini telah diuruskan oleh Muzium Yahudi di Prague.

Sejarah
-------

Singa - perisai di batu nisan Hendl Bassevi.
Perkuburan Yahudi Lama bukanlah perkuburan pertama Yahudi di Prague - perkuburan pertama dikenali sebagai "Taman Yahudi" terletak di kawasan yang kini dikenali sebagai New Town of Prague. Perkuburan ini telah ditutup atas arahan Raja Vladislaus II pada tahun 1478 atas desakan oleh penduduk Prague. Kemudian ia hilang di bawah jalan-jalan di New Town. Batu nisan tertua yang terdapat di sana ialah milik rabbi dan pensajak Avigdor Kara iaitu tahun 1439 dengan batu nisan terakhir dengan tahun 1787 dengan tiga tahun terdahulu, Maharaja Josef II telah mengharamkan pengebumia dalam tembok kota atas alas kebersihan. Ini menyebabkan masyarakat Yahudi Prague menggunakan perkuburan di Žižkov, yang dibuka pada abad ke-17 semasa wabak plague. 

Selama lebih daripada tiga abad digunakan secara aktif, perkuburan ini mengalami kesukaran akibat kekurangan ruang. Atas dasar agama dan menghormati nenek moyang mereka yang telah mati, mereka tidak dibenarkan untuk memusnahkan kubur-kubur lama. Hanya beberapa kali masyarakat Yahudi dibenarkan untuk membeli tanah untuk meluaskan tanah perkuburan mereka dan adakala mereka terpaksa menimbus perkuburan lama dengan lapisan tanah baharu. Ini menyebabkan terdapat sesetengah tempat mempunyai dua belas lapisan tanah. 

Panorama Perkuburan Yahudi Lama di New Town, Prague

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Perkuburan Yahudi Lama, Prague*** |


* PAŘÍK, Arno a Vlastimila HAMÁČKOVÁ, Pražské židovské hřbitovy = Prague Jewish Cemeteries = Prager jüdische Friedhöfe, Praha: Židovské muzeum v Praze, 2008.

Koordinat: 50°05′23″N 14°25′02″E﻿ / ﻿50.08972°N 14.41722°E﻿ / 50.08972; 14.41722